Diari Oficial de la Generalitat Valenciana


Sumari del DOGV 2094, del 02-09-1993 (1993/829054)

RESOLUCIÓ d'11 d'agost de 1993, de la Conselleria de Treball i Afers Socials, per a qual es convoquen ajudes per a la realització de cursos de formació professional ocupacional de la programació de 1993.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2094

Data del DOGV
:   02-09-1993

Secció del DOGV
:   ALTRES DISPOSICIONS

Número del document
:   1993/829054


Data del document
:   11-08-1993

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

Resolució d'11 d'agost de 1993, de la Conselleria de Treball i Afers Socials, per la qual es convoquen ajudes per a la realització de cursos de formació professional ocupacional de la programació de 1993.  
El Decret 12/1992 de 16 de gener del Govern Valencià (DOGV 03.02.92), i l?Ordre de 26 de gener de 1993, de la Conselleria de Treball i Afers Socials (DOGV .11.02.93), estableix i regula respectivament els programes de formació professional ocupacional com a part de les diverses mesures de suport al foment de l?ocupació.  
L'article 3.4 de l?esmentada ordre, preveu l'existència de progressen de formació específics per cobrir necessitats formatives derivades de prospeccions a nivell sectorial o comarcal de l'activitat laboral, que desenvoluparan les entitats externes que siguen seleccionades d'acord amb la corresponent convocatòria.  
Com a conseqüència de la prospecció 'efectuada en les diverses comarques de la Comunitat Valenciana, s'han detectat unes necessitats formatives que han fet imprescindible configurar una programació de cursos de formació per a l?exercici 1993. Per a dur a terme l?esmentada programació s'ha trobat convenient que hi participen totes aquelles entitats i titulars que, tant en els centres de formació i inserció professional com en les diferents comarques, puguen col·laborar a l?impuls de la formació.  
Per això, en desplegament de l?Ordre de 26 de gener de 1993 de la Conselleria de Treball i Afers Socials i en ús de les facultats que a aquesta conselleria atribueix el Decret 13162 de 28 de desembre, resolc:  
Article primer  
Convocar a les entitats i titulars que determina l'article 2.2 de l'Ordre de 26 de gener de 1993, de la Conselleria de Treball i Afers Socials, perquè presenten les corresponents sol·licituds de subvenció per al desenvolupament en l'exercici 1993 d'aquelles accions formatives que figuren descrites en l'Annex I de la present convocatòria.  
Article segon  
Els participants en la programació d'accions formatives han de complir els requisits establerts per a cadascuna d'aquestes en l'esmentat annex. Per obtenir una major informació d'aquestes podran accedir a les memòries explicatives que hi haurà als diferents centres de referència, les quals configuraran en tot cas el contingut mínim de les esmentades accions.  
Article tercer  
Les entitats i els titulars, els quals han de complir les condicions establertes amb caràcter general en l'article 6 de l?Ordre de 26 de gener de 1993, estan obligades a presentar les sol·licituds de subvenció per mitjà del model normalitzat.  
A les mencionades sol·licituds de subvenció s'adjuntarà la documentació següent:  
- Memòria justificativa de l'acció.  
- En els casos on calga, escriptura de constitució de l?entitat i poders del representat legal que subscriu la sol·licitud.  
- Si es tractava de persones físiques, la documentació acreditativa de les dades personals que consten en la memòria de l'acció formativa.  
Article quart  
La valoració de les sol·licituds de subvenció presentades i la posterior assignació dels cursos, es realitzarà d'acord amb els criteris establerts a l'article 7 de l'Ordre de 26 de gener de 1993. La Conselleria de treball i Afers Socials exercirà el control de les accions formatives en compliment dels articles 17 i 18 de l'esmentada norma.  
Article cinquè  
El termini de recepció de sol·licituds per a aquesta programació finalitzarà el dia 30 de setembre de 1993, mentre que la resolució d'aquestes correspondrà al Conseller de Treball i Afers Socials, a proposta del Director General de Formació i Inserció Professional.  
Article sisé  
Les subvencions establides en aquesta disposició seran a càrrec del programa 322.20 de formació professional ocupacional i en la línia 401-1000/93 per un import màxim de 559.268.468 pessetes.  
Article seté  
Tots els aspectes no previstos en aquesta convocatòria seran regulats per allò que estableix l?Ordre de 26 de gener de 1993, modificada per Ordre de 14 de juliol de 1993, de la Conselleria de Treball i Afers Socials.  
València, 11 d'agost de 1993.- El Conseller de Treball i Afers Socials: Francesc X. Sanahuja i Sanchis.  
Veure imatge  
Centres de referència  
Direcció Territorial de Treball d'Alacant   
Secció de Formació   
C/ Pintor Lorenzo Casanova, 6. 03890 Alacant  
Direcció Territorial de Treball de Castelló   
Secció de Formació   
C/ Madrid, 10. 12927 Castelló.  
Direcció Territorial de Treball de València   
Secció de Formació   
C/ Hospital, 2. 46686 València.  
Centre de Formació i Inserció Professional d'Elda   
C/ Del Romero, s/n. 03195 Elda (Alacant).  
Centre de Formació i Inserció Professional d'Elx   
Paraje Huertos y Molinos, s/n. 03766 Elx (Alacant).  
Centre de Formació i Inserció Professional d'Alacant   
C/ Fernando Madroñal, 50. 03462 Alacant.  
Centre de Desenvolupament Turístic de Benidorm   
Partida la Cala, s/n. 03616 Benidorm (Alacant).  
Centre de Formació i Inserció Professional de Catarroja Ctra. Torrent, s/n. 46038 Catarroja (València).  
Centre de Formació i Inserció Professional d'Ontinyent Ctra. Bocairent, s/n. 46635 Ontinyent (València).  
Centre de Formació i Inserció Professional de València- Nord   
C/ Pintor Vilar, 10. 460 10 València.